În cadrul celebrării Zilei Internaționale a Francofoniei, ediția 2024, Colegiul ,,Mihai Eminescu" Bacău a devenit gazda unui eveniment impresionant, reușind să adune elevi din diverse instituții de învățământ din comunitatea lor pentru a promova nu doar limba franceză, ci și diversitatea culturală, sportivă și gastronomică.
Directorul Colegiului, prof. Bâzu Petru, a dat startul festivităților cu un mesaj încântător în limba franceză, iar doamna director adjunct, prof. Șuhan Andreea, a continuat cu încurajări în melodioasa limbă a lui Molière. Eforturile acestora au fost susținute de o echipă dedicată de profesori coordonatori: Bumbu Laura, Lungu Daniela, Petrea Paula, Condrea Daniela, Găbureanu Carmen-Elena, Chirilă Gabi, având sprijinul inf. Sandu Luiza, creatorul digital Lungu Ștefan și bibliotecarii Lupu Ramona și Pricop Dana.
Elevii au impresionat publicul cu producții inspirate de cele 10 cuvinte ale anului, folosind desene, machete, poezie, teatru și muzică în cadrul secțiunii Mes 10 Mots, demonstrând pasiune și talent remarcabile. De asemenea, defilarea de modă Sur le podium a subliniat varietatea sporturilor și a stilurilor vestimentare, reflectând atitudinea pozitivă și creativitatea tinerilor.
Evenimentul a fost rezultatul unui parteneriat solid și tradițional între Colegiul ,,Mihai Eminescu", Colegiul Național de Artă ,,George Apostu", Liceul Teoretic ,,Henri Coandă", și Școala Gimnazială ,,Alecu Russo", care a demonstrat angajamentul în promovarea prieteniei, dialogului intergenerațional și a imaginației. Toate acestea s-au desfășurat în armonie cu deviza anului propusă de Organizația Internațională a Francofoniei: a crea, a inova, a întreprinde.
Cu un amestec captivant de artă, cultură și spirit comunitar, Colegiul ,,Mihai Eminescu" Bacău a transmis un mesaj puternic despre importanța diversității și a colaborării în educație și cultură, inspirând nu doar participanții, ci și întreaga comunitate.